Stjórnarhættir Háskólans í Reykjavík ehf. ( hér eftir nefnt „ HR “ ) taka fyrst og fremst mið af lögum nr. 138 / 1994 um einkahlutafélög [ 1 ] , samþykktum félagsins og starfsreglum stjórnar . HR leggur áherslu á að viðhafa góða stjórnarhætti og hefur því ákveðið að taka mið af Leiðbeiningum um stjórnarhætti fyrirtækja , 5. útgáfu , sem gefnar eru út af Viðskiptaráði Íslands , Nasdaq Iceland og Samtökum atvinnulífsins [ 2 ] , hvað stjórnarhætti félagsins varðar . HR telur sig fylgja leiðbeiningunum í öllum megindráttum en víkur þó frá nokkrum tilmælum þeirra vegna sérstöðu félagsins . Stjórn Stjórn fer með æðsta vald í málefnum HR milli hluthafafunda og ber meginábyrgð á rekstri HR í samráði við háskólaráð í stærri og stefnumarkandi málum . Stjórn félagsins er skipuð fimm einstaklingum sem kosnir eru á aðalfundi til tveggja ára í senn . Hluthafar hafa rétt til að tilnefna stjórnarmenn í samræmi við gildandi hluthafasamkomulag á hverjum tíma . Formaður stjórnar skal tilnefndur sameiginlega af hluthöfum félagsins á aðalfundi . Stjórnin er nú skipuð þremur konum og tveimur körlum , kynjahlutföll eru því 60% konur og 40% karlar . Stjórnarmenn búa yfir víðtækri menntun og fjölbreyttri starfsreynslu . Stjórn hefur sett sér ítarlegar starfsreglur , í samræmi við ákvæði laga nr. 138 / 1994 um einkahlutafélög , samþykktir félagsins og Leiðbeiningar um stjórnarhætti fyrirtækja , þar sem helstu verkefni og valdsvið stjórnar og rektors eru skilgreind . Gildandi starfsreglur stjórnar voru staðfestar á stjórnarfundi 11. janúar 2018 og eru að finna á heimasíðu félagsins . Almennt er miðað við að reglulegir fundir stjórnar séu haldnir á fjögurra til sex vikna fresti en fundarhlé er gert í júlí nema sérstakar aðstæður kalli á fund . Á árinu 2017 voru haldnir 10 stjórnarfundir . Mættu allir stjórnarmenn á meirihluta stjórnarfunda ársins 2017 , en í einstaka tilfellum vantaði einn stjórnarmann á fundi . Stjórn félagsins skipa : Hjörleifur Pálsson , formaður stjórnar , hefur setið í stjórn félagsins frá júlí 2014 en háskólaráði frá júní 2010 . Hjörleifur er fæddur árið 1963 og er viðskiptafræðingur að mennt með löggildingu til endurskoðunarstarfa . Hjörleifur er ráðgjafi að aðalstarfi og situr m.a. í stjórnum eftirfarandi félaga , Lotus Pharmaceutical Co . Ltd. , Brunns vaxtarsjóðs slhf. , Ankra ehf. , Fjarskipta hf. , Florealis ehf. , Akurs slhf . OKE eignarhaldsfélags hf. og Framtakssjóðs Íslands . Ásta Sigríður Fjeldsted , hefur setið í stjórn félagsins frá apríl 2017 . Ásta Sigríður er fædd árið 1982 og er með meistaragráðu í vélaverkfræði frá DTU í Danmörku . Ásta Sigríður er framkvæmdastjóri Viðskiptaráðs Íslands . Frosti Ólafsson , hefur setið í stjórn félagsins frá júlí 2014 . Frosti er fæddur árið 1982 og með BSc gráðu í hagfræði frá Háskóla Íslands og Macquire University í Sydney , auk MBA gráðu frá London Business School . Frosti er frostjóri ORF Líftækni og situr einnig í stjórn Grunnstoðar ehf. , fulltrúaráði Verzlunarskólans og stjórn Hollvinasamtaka RIFF . Guðrún Eyjólfsdóttir , hefur setið í stjórn félagsins frá desember 2016 . Guðrún er fædd árið 1952 og er með BA próf í frönsku og bókmenntasögu frá Háskóla Íslands . Guðrún er verkefnastjóri menntamála hjá Samtökum atvinnulífsins og situr í ýmsum stjórnum tengdum starfi sínu hjá SA . Guðrún Hafsteinsdóttir , hefur setið í stjórn félagsins frá september 2014 . Guðrún er fædd árið 1970 og er með BA próf í mannfræði og kynjafræði frá Háskóla Íslands , auk diplómanáms í hagnýtum jafnréttisfræðum . Guðrún er markaðsstjóri Kjöríss ehf. og situr m.a. í stjórnum eftirfarandi félaga , Samtaka atvinnulífsins , Samtaka iðnaðarins , Steingerði ehf. , Kjörís ehf. , stjórn Landssamtaka lífeyrissjóða og Lífeyrissjóðs verslunarmanna . Hjörleifur Pálsson og Frosti Ólafsson eru óháðir stjórnarmenn innan stjórnar HR . Stjórnin skal árlega meta störf sín og félagsins í heild í samræmi við ákvæði starfsreglna stjórnar og Leiðbeininga um góða stjórnarhætti . Stjórn hefur ákveðið að formlegt árangursmat verði framkvæmt með aðstoð þriðja aðila annað hvert ár . Formlegt árangursmat var framkvæmt í ársbyrjun 2016 og var endurtekið í febrúar 2018 . Framkvæmdastjórn Rektor HR , sem jafnframt er framkvæmdastjóri félagsins , er Ari Kristinn Jónsson og hefur hann starfað sem rektor háskólans síðan 2010 . Hann er fæddur árið 1968 útskrifaðist með BSc í stærðfræði árið 1990 og tölvunarfræði frá Háskóla Íslands árið 1991 . Árið 1995 útskrifaðist hann með Msc gráðu í tölvunarfræði frá Standford University og lauk doktorsgráðu í tölvunarfræði frá sama skóla árið 1997 . Ari situr í stjórnum dótturfélaga HR . Einnig situr hann í stjórnum Videntifier Technologies , Kara Connect og Icelandic Startups ásamt því að sitja í Vísinda og tækniráði . Rektor kemur fram fyrir hönd háskólans , annast daglegan rekstur og ber ábyrgð á rekstrinum gagnvart stjórn . Rektor ræður forseta deilda , framkvæmdastjóra og aðra starfsmenn háskólans sem heyra beint undir rektor , en hann hefur samráð við stjórn um val þeirra og meginverkefni . Aðrir starfsmenn HR sem eiga sæti í framkvæmdastjórn eru : Gísli Hjálmtýsson , forseti tölvunarfræðideildar Ágúst Valfells , forseti tækni - og verkfræðideildar Heiðar Jón Hannesson , framkvæmdastjóri upplýsingatæknissviðs Sigríður Elín Guðlaugsdóttir , framkvæmdastjóri Mannuðs og gæða Innra eftirlit og áhættustýring Stjórn ber ábyrgð á að koma á virku kerfi innra eftirlits og að skilgreina helstu áhættur í starfsemi HR . Þetta mat er unnið ár hvert og yfirfarið og samþykkt af stjórn . Virkni innra eftirlits er reglulega sannreynt af endurskoðendum félagsins og málefni þess síðan rædd á árlegum fundi með stjórn . Rektor skilgreinir helstu áhættuþætti er varða starfsemi , stefnu og markmið HR þar á meðal eðli þeirra og umfang . Hann útbýr árlega áætlun fyrir áhættustjórnun sem lögð er síðan fyrir stjórn til samþykktar . Samfélagsleg ábyrgð og siðferðisviðmið Starfsfólk HR telur það hlutverk sitt að móta framtíðarleiðtoga sem leggja áherslu á samfélagslega ábyrgð , nýsköpun og þróun sem miðar að aukinni sjálfbærni með gott viðskiptasiðferði að leiðarljósi . Unnið er að því að innleiða PRME-markmiðin þvert á deildir háskólans . PRME ( e. Principles for Responsible Management Education ) var sett á stofn árið 2007 á leiðtogafundi Sameinuðu þjóðanna í Genf sem vettvangur til að auka skilning og hæfni nemenda til að takast á við áskoranir í viðskiptalífinu sem framtíðarleiðtogar og stjórnendur . Þá vill HR jafnframt taka þátt í því að minnka áhrif starfseminnar á umhverfið og leggja sitt af mörkum til að draga úr áhrifum loftslagsbreytinga . HR er þekkingarsamfélag þar sem nemendur , kennarar og aðrir starfsmenn starfa saman að öflun , sköpun og miðlun þekkingar . Í slíku samfélagi er mikilvægt að allir taki siðferðislega ábyrgð á störfum sínum . Því vinnur háskólinn að því að skapa starfsumhverfi þar sem samskipti og vinnubrögð einkennast af virðingu , heilindum , sanngirni og jafnfrétti . HR hefur sett siðareglur sem hafa það að markmiði að stuðla að því að hegðun þeirra sem starfa innan skólans uppfylli ýtrustu siðferðiskröfur sem gerðar verða innan háskóla . Þá hefur rektor skipað siðanefnd HR sem sett hefur sér starfsreglur . Sérstaða HR sem einkahlutafélags er nokkur þar sem félagið rekur háskóla líkt og um sjálfseignarstofnun væri að ræða . Hluthafar félagsins eru þrír , en þeir njóta ekki neins fjárhagslegs ávinnings af rekstri félagsins . Allir hluthafar félagsins eiga fulltrúa í stjórn þess . Æðsta vald félagsins er í höndum lögmætra hluthafafunda og fer formleg upplýsingagjöf til hluthafa fram á hluthafafundum . Samþykkt á fundi í stjórnar Háskólans í Reykjavík 22.02.2018 .